༄༅། །དམ་པ་གང་གིས་རྗེས་སུ་འཛིན་པའི་སྤྱོན་ཚིག
༄༅། །འཆད་རྩོད་རྩོམ་པའི་ངག་ལ་དབང་འབྱོར་བའི། །འཇམ་དབྱངས་
གཞོན་ནུའི་ཐུགས་རྗེ་ཟླ་བའི་ཟེར། །མཁས་བཙུན་རྒྱ་མཚོ་ཕོས་པས་རབ་
རྒྱས་པའི། །མཁས་གྲུབ་སྡེ་འབྱུང་གཙུག་ན་མངོན་པར་མཛེས། །སྐྱོན་བྲལ་
ཚུལ་ཁྲིམས་དག་པའི་ཡིད་བཞིན་མཚོ། །བསླབ་གསུམ་དབྱིག་གིས་གཏམས་
པའི་ངོ་མཚར་གཏམ། །ས་གསུམ་རྣ་བའི་རྒྱན་ཏུ་གྱུར་པ་ལ། །བསམ་ཀྱིན་
དད་པའི་གུས་པ་ལྷག་པར་རྒྱས། །མ་སྨད་ལྷག་བསམ་དག་པའི་སྙིང་སྟོབས་
ཀྱིས། །གཅིག་ཏུ་གཞན་དོན་ཁུར་ཆེན་འཁྱེར་བ་ལ། །ཞུམ་པ་མེད་པའི་མཛད་
བཟང་ཡངས་བའི་སྒོ། །བརྒྱ་ཕྲག་གཅིག་ཆར་ཕྱེ་བའི་ཚུལ་དེ་བསྔགས། །ཐོས་
དོན་རྒྱུད་ལ་སྦྱར་བའི་ཉམས་བཞེས་ཀྱིས། །ནང་དུ་ཟབ་གསང་རྡོ་རྗེ་རྣལ་
འབྱོར་ལ། །ཉིན་མཚན་ཁོར་ཡུག་གཞོལ་བའི་རྣམ་ཐར་ལ། །གཅིག་ཏུ་དགའ་
བ་མི་སྐྱེས་ཤེས་ལྡན་སུ། །གཏོང་བའི་ཕྱག་ཡངས་བསྐྱངས་པའི་ཟློས་གར་
3083

གསུང་ལས་བརྟན་གསོལ་འགའ་ཞིག
གྱིས། །གཏན་པ་མེད་པའི་མཆོད་སྦྱིན་སྒོ་འཕར་བརྒྱ། །འབུམ་ཁྲག་དུས་
གཅིག་ཕྱེ་བའི་གྲགས་སྙན་དབྱངས། །སྲིད་གསུམ་ཁྱོན་ལས་འགོང་བར་སུ་
ཡིས་བསྙོན། །རང་སེམས་དྭངས་པའི་ཡིད་ཀྱི་མེ་ལོང་ལ། །མཛད་བཟང་སྣང་
བའི་རོལ་བ་ཡོངས་བཟུང་ནས། །གུས་དད་གདུང་བའི་གསོལ་བ་རྒྱུན་ཆགས་
པས། །བྱིན་རླབས་ཐུགས་རྗེའི་ཤུགས་ཀྱིས་སྐྱོང་བར་མཛོད། །དེང་ནས་སྐྱེས་
པའི་འཕྲེང་བ་ཐམས་ཅད་དུ། །མགོན་ཁྱོད་ཐུགས་ཀྱི་སྲས་སུ་ལེགས་བཟུང་
ནས། །དགེ་ལྡན་རིང་ལུགས་འཛིན་ཅིང་སྤེལ་བ་ལ། །ཉམས་མེད་སྙིང་སྟོབས་
མཆོག་གི་མཐུ་ཐོབ་ཤོག །སྡེ་སྣོད་གསུམ་དང་རྒྱུད་སྡེ་བཞིས་བསྡུ་བའི། །
བཤད་སྒྲུབ་བྱ་བ་ལས་ཀྱི་འཁོར་ལོ་ཆེས། །ས་གསུམ་འགྲོ་འདི་ཤིས་པས་སྐྱོང་བ་
ཡི། །དགེ་ལེགས་རྣམ་པར་རྒྱལ་བའི་དཔལ་ཐོབ་ཤོག ། དམ་པ་གང་གི་རྗེས་སུ་འཛིན་
པའི་སྨོན་ཚིག་དགེ་བཤེས་བྱ་མདོ་བ་ནས་བསྐུལ་ངོར། །གྱི་ན་བ་འཇིགས་མེད་འཕྲིན་ལས་རྒྱ་མཚོས་རང་ཤག་
ཏུ་ཕྲལ་མར་སྦྱར་བའོ། །
309

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
: